**San Mateo de Toutón** é unha parroquia que se localiza no concello de Mondariz. Segundo o INE en 2013 tiña 304 habitantes (166 mulleres e 138 homes) -179 menos que en 1999-, distribuídos en 5 entidades de poboación.

Patrimonio
----------

Detalle do cruceiro de fóra do adro de Toutón (Virxe das Angustias co Cristo morto no colo).
A **igrexa de San Mateo de Toutón** data de 1711 (na inscrición da fachada figura a data 1713), está situada no barrio de Casco, onde tamén hai unha capela. De planta rectangular e tellado a dúas augas, a fábrica é de cantaría de granito con contrafortes nos muros laterais e corpo posterior diferenciado a xeito de ciborio rústico tipo torre, ameado e con desaugadoiros pétreos. A facha principal ten no lateral esquerdo a torre campanario de planta cadrada e dous corpos (o superior quizais posterior). Na fronte da fachada atópanse dúas pilastras laterais. A porta é alintelada e flanqueada por dúas pilastras caixadas con chapiteis xónicos que aturan un friso con detalles vexetais e por riba un frontón triangular partido, cunha fornela coa imaxe de San Ramón cunha cartela con inscrición. Enriba un ocelo. Na cumieira áchase a imaxe do patrón da parroquia: San Mateo. A sancristía áchase no muro sur.

É de salientar o **cruceiro do adro** considerado Ben de Interese Cultural galego, cunha plataforma de tres chanzos cuadrangulares (o máis baixo soterrado polo asfalto). O pedestal ten as arestas rebaixadas e fiugura a data na que foi ergueito: 1711, practicamente á vez que igrexa. Salienta o fuste cilíndrico e o chapitel corintio con volutas nos cantos, fileira dupla de follas e flor central en cadansúa face. A cruz é de sección cadrada coas arestas achafranadas. Nunha das caras a imaxe de Xesús Cristo crucificado coa cartela de INRI, e na outra a Virxe das Angustias co fillo morto no colo.

Festas
------

Toutón celebra unha festividade na honra de Santa Marta o 29 de xullo e o 24 de xuño na honra de San Xoán do Xisto.

Desta parroquia é o grupo Pandeireteiras de Toutón.

Galería de imaxes
-----------------

* Igrexa parroquial de San Mateo.Igrexa parroquial de San Mateo.
* Cruceiro de fóra do adro de Toutón.Cruceiro de fóra do adro de Toutón.
* Escultura ao cazador.Escultura ao cazador.
* Palco da música construído en 1934 e reformado en 1978.Palco da música construído en 1934 e reformado en 1978.

Lugares e parroquias
--------------------

### Lugares de Toutón

| Lugares da parroquia de Toutón no concello de Mondariz (Pontevedra) |  |
| --- | --- |
| Aboal | Casco | Festín | Lordelo | Portacurbo |

### Parroquias de Mondariz

| Galicia | Provincia de Pontevedra | Parroquias de Mondariz |  |
| --- | --- |
| Frades (San Martiño) | Gargamala (Santa María) | Lougares (San Fiz) | Meirol (Santo André) | Mondariz (Santa Baia) | Mouriscados (San Cibrán) | Queimadelos (Santa María) | Riofrío (San Miguel) | Sabaxáns (San Mamede) | Toutón (San Mateo) | Vilar (San Mamede) | Vilasobroso (San Martiño) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  Igrexa parroquial de san Mateo de Toutón na páxina web colaborativa Patrimonio Galego.
3. ↑  Cruceiro da igrexa de san Mateo de Toutón na páxina web colaborativa Patrimonio Galego.

Véxase tamén
------------

### Outros artigos

* Lugares de Mondariz

### Ligazóns externas

* Documental do CCG. Axudádeme a cantar. Capítulo 1. O serán en Toutón: Pasado e presente da festa tradicional

|  |  |
| --- | --- |
| Control de autoridades | 
* Wd: Q3395710
* código INE: 36030100000

 |